Z A P I S N I K
 
29. sjednice Vijeća Mjesnog odbora Mlinovi,
održane u utorak 19. listopada 2023.
u MO Mlinovi, Jahorinska 5,
s početkom u 18.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća
Gordan Vergles, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 5 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
            Predsjednik Vijeća daje na glasanje zapisnik sa 28. sjednice koji je jednoglasno prihvaćen.
             Predsjednik Vijeća daje na glasanje dopunjeni dnevni red koji je jednoglasno prihvaćen.
             Na sjednici je prisutna gđa Mirela Gašpert Bertić predstavnica Gradskog ureda za mjesnu samoupravu, promet, civilnu zaštitu i sigurnost, područni odsjek Podsljeme (centar). 
              
DNEVNI RED:

1. Plan potreba za aktivnostima, programima i projektima unapređenja kvalitete života u 2024. godini
2. Mural na zidu ispred zgrade mjesne samouprave, Jahorinska 5 
3.   Tekuća problematika
4.   Pitanja, prijedlozi i obavijesti  


1) Plan potreba za aktivnostima, programima i projektima unapređenja kvalitete života građana 

            Mailom od 29. rujna 2023. godine dostavljen je dopis Plan potreba za aktivnostima, programima i projektima unapređenja kvalitete života građana prema kojem Vijeća GČ i Vijeća MO mogu samostalno donijeti spomenuti Plan. Potrebno je navesti, ukoliko ima zainteresiranih osoba u Vijeću, što bi htjeli provoditi, pozvati ljude, organizirati dodatne sportsko-rekreativne aktivnosti, aktivnosti tehničke kulture i aktivnosti promicanja zdravlja i prevencije bolesti, akcije očuvanja okoliša i održivog razvoja, aktivnostima brige o djeci i mladima u njihovom odgoju i obrazovanju te aktivnostima u području skrbi o osobama treće životne dobi. Namjera je da ti projekti i programi sažive od 01. siječnja 2024. godine na način da Vijeća osiguraju sredstva te predlože provođenje određenih programa i aktivnosti. Nadležni Gradski ured će pripremiti pregled aktivnosti koje se mogu financirati u sklopu predmetnog Plana koji će poslati svim Vijećima. Za aktivnosti iz Plana potrebno je obavezno provesti javnu nabavu i ta se sredstva ni u kom slučaju ne mogu dodjeljivati drugim pravnim osobama, udrugama, sportskim društvima i sl. ali je s njima moguće i poželjno suorganizirati planirane aktivnosti. Financijska sredstva za provedbu osigurati će se u proračunu Grada Zagreba za 2024. godinu. Moguće je planirati maksimalno 20.000 eura na razini Gradske četvrti, odnosno 3.000 eura za Plan Vijeća MO Mlinovi. Sva Vijeća samostalno donose odluku žele li donijeti Plan  i hoće li ga financirati u maksimalnom ili manjem iznosu. Sredstva za tu namjenu osigurati će se jednakim smanjenjem sredstva za Plan komunalnih aktivnosti Gradske četvrti. 

             Nakon provedene rasprave MO Mlinovi jednoglasno donosi zaključak kojim se podržava prijedlog donošenja Plana potreba za aktivnostima, programima i projektima unapređenja kvalitete života građana u 2024. godini i iskazuje interes da se osiguraju sredstva da donošenje predmetnog Plana za građane na području MO Mlinovi. 

VMO Mlinovi predlaže aktivnosti u području očuvanja okoliša i aktivnostima održivog razvoja (akcije čišćenja i sl.), sportsko-rekreativne aktivnosti (organiziranje turnira u šahu, kartaškoj igri bela i sl.) i nabavka projektora i platna za projekcije.

2) Mural na zidu ispred zgrade mjesne samouprave Jahorinska 5

             Nakon provedene rasprave MO Mlinovi jednoglasno donosi zaključak kojim se podržava prijedlog za oslikavanje zida ispred zgrade mjesne samouprave Jahorinska 5. Mural bi se sastojao od lica triju branitelja Domovinskog rata iz Mlinova s datumima kada su poginuli.

3) Tekuća problematika

3.1. Vezano uz donošenje novog Pravilnika i Poslovnika MO Mlinovi potrebno je iste staviti na dnevni red sljedeće sjednice VMO Mlinovi i glasati o njihovom donošenju. VMO Mlinovi ponavlja mail od 21. travnja 2023. godine koji je upućen prema GČ Podsljeme kojim se traži pisano očitovanje na pitanja VMO Mlinovi vezano za nova pravila kako bi mogli realizirati upit; da li su nova pravila dana samo na znanje, da li VMO može dati neku sugestiju i izraziti neko nezadovoljstvo, da li može uložiti prigovor te da li može dati kakav prijedlog na koji nismo dobili odgovor. Nadalje, zatraženo je pojašnjenje značenja označavanja teksta zeleno i teksta crveno u novom Pravilniku i Poslovniku koje također nismo dobili. 

3.2. Predsjednik Vijeća izvještava da je prijavio GČ problematiku trulih dasaka u Mlinovima i šarafa u dječjem parku na Razgledu, te ponovio zahtjev za postavljanje koša za smeće i klupe u navedenom dječjem parku.

3.3. Predsjednik Vijeća izvještava da se čeka postavljanje prometnog znaka zabrane parkiranja na početku Durmitorske ulice i uzdignute plohe kod dućana Spar. 

3.4. Predsjednik Vijeća izvještava da je zvao i provjerio te da služba 192 nema zabilježen poziv o provali ili krađi na području Mlinova.

3.5. Predsjednik Vijeća izvještava da je Gradska četvrt tijekom 2023. godine slala oko 30 e mailova prema policiji u vezi prometne problematike na području Mlinova te da se na sjednicama Koordinacije raspravljalo o prometnoj problematici na području Gradske četvrti Podsljeme. 
3.6. Predsjednik Vijeća izvještava da je prijavio otvoreni šaht iza dječjeg parka preko puta dućana Spar. 

4) Pitanja, prijedlozi i obavijesti  

Sjednica je završena u 19:45 sati.   

KLASA: 024-08/23-003/2029
URBROJ: 251-13-11-2/003-23-2
Zagreb, 19. listopada 2023.


Zapisnik obradila: Mirela Gašpert Bertić


  
                 Zapisnik sastavila:
	Silva Vresk, potpredsjednica Vijeća   
                                                                         
	    






                                                                                                               Predsjednik Vijeća
Mjesnog odbora Mlinovi
                                                                                                            Sendi Numan



